**Никола Мијајловић** рођен је 1986. године у Ћуприји. Средњу музичку школу *др Војислав Вучковић* на одсеку труба у класи професора Владимира Поликарпова завршава 2005. године у Београду. Исте године почиње студије на одсеку за дувачке инструменте на Факултету музичке уметности у Београду, где је и **дипломирао** 2010. у класи ред. проф. Младена Ђорђевића са највишом оценом из главног предмета труба. 2016. године завршава **специјалистичке студије** такође са највишом оценом десет, на одсеку за камерну музику у класи редовног професора, др умет. Горана Маринковића.

Од 2010. ради као **професор трубе** у музичкој школи *др Војислав Вучковић* у Београду. Током свог педагошког рада постиже запажене резултате у виду великог броја награда својих ученика (преко 20 награда), на бројним националним и међународним такмичењима.

Од 2015. Године бива ангажован на месту **првог трубача** у Оркестру Радиo-Tелевизије Србије, под уметничким вођством **маестра Бојана Суђића**. На овој позицији је и даље ангажован.

Као **оснивач и диригент** дувачког оркестра *Вучковић*, остварује запажене наступе у свечаној дворани Коларчевог народног Универзитета, 2016., 2017., етц.....

Од 2018. године започиње и своју академску педагошку каријеру на академији ујметности-Слобомир П Универзитет, у Бијељини (БиХ), напредујући у звање **доцент** на главном предмету **труба**, а од 2019 године, као гостујући професор, добија ангажовење у истом звању **на музичкој академији Цетиње-Црна** **Гора.**

Поред низа успешних реситала широм земље, Никола је успешан и као солиста.

Наступио је са уметничким ансамблом ***Станислав Бинички*** 2003, 2004. и 2005., изводећи концерте за трубу и оркестар композитора Јохана Баптиста Неруде, Франца Јозефа Хајдна, Александра Аратуњана. Са оркестром **школе за** **музичке таленте из Ћуприје** 2013. и 2014. године изводи концерте за трубу и оркестар композитора Јохана Баптиста Неруде и Манфрединија. 2013., са камерним оркестром ***Орфеј***и са камерним оркестром музичке школе ***др Војислав Вучковић***изводи композиције Манфрединија, Мендеза и Марк Антонија Шарпентијера. Са **оркестром Радио Телевизије Србије** 2015. и 2016. премијерно изводи композиције Зорана Христића. Као солиста, 2017. наступио је у Коларчевој задужбини и Новосадској Синагоги са ансамблом **Њу Тринити** **Барок** из Америке на барокној труби.

2016. године **као први трубач** остварио је успешан концерт у оквиру Оркестра Дарктингтон у Лондону, изводећи дело Модеста Мусоргског *Слике са изложбе*.

2017. Године на турнеји у **Америци наступа** **солистички** са Оркестром **Њу Тринити Барок**, изводећи дела Торелија и Бибера. Поред овога, на истој турнеји је одсвирао **дванаест премијера у низу**, балет *Крцко Орашчић* П.И.Чајковског.

У фебруару 2021. године извео је **солистички**, као светска премијера, кончертино за трубу и оркестар америчког композитора Андреаса Макриса.

Никола остварује успешну сарадњу као солиста са признатим именима светске класичне и поп сцене као што су: **Стинг** (Енглеска), **Андреа Бочели** (Италија), **Пласидо Доминго** (Шпанија), **Дип Перпл** (Енглеска), **Џеф Милс** (Америка), **Пепе Ромеро** (Шпанија), **Стефан Миленковић** (Србија), **Един Карамазов** (Босна и Херцеговина), **Зоран Тодоровић** (Немачка), **Сергеј Дагадин** (Русија), **Пол Арчибалд** (Енглеска), **Пачо Флорес** (Венецуела), **Луис Гонзалес** (Шпанија), **Горан Бреговић** (Србија), **Јован Колунџија** (Србија).

Био је учесник реномираних музичких фестивала: **Мокрањчеви дани** у Неготину, **Брас Фестивал** у Београду, **БЕМУС**, **НОМУС**, **БУНТ**, **Фестивал** **ране музике** у Београду, **Котор-Арт Фестивал**, **Гитар-Арт Фестивал,** **Фестивал европских оркестара** у Белфорду Француска.

Поред савремене извођачке праксе на труби, Никола се бави и раном извођачком праксом, проучавајући аутентично извођење барокних инструмената као што су барокна труба и корнет. Низ концерата на којима је представио барокну трубу су: Концерт у Атланти (УСА), Дартингтон (Енглеска), Фестивал ране музике у Коларчевој задужбини, Цркви Блажене Дјевице Марије, Цркве Криста Краља и Цркве Св. Петра.